EkBass/fiwiki-20250220-pages-articles huggingface dataset:
Nika Kotšarov & Young Georgian Lolitaz

Nika Kotšarov & Young Georgian Lolitaz on georgialainen indie rock -yhtye, joka on toiminut vuodesta 2000 lähtien. Yhtye edusti Georgiaa vuoden 2016 Eurovision laulukilpailussa kappaleella Midnight Gold. He kilpailivat Eurovision laulukilpailun toisessa semifinaalissa, jossa he sijoittuivat yhdeksänneksi 123 pisteellä ja pääsivät finaaliin. Finaalissa he saivat 104 pistettä ja saavuttivat sijan 20. == Jäsenet == Yhtyeeseen kuuluu neljä jäsentä: * Nika Kotšarov – laulu, kitara * Giorgi Marr – basso, taustalaulu * Levan Šanšiašvili – kitara, koskettimet * Dimitri Oganesian – rummut == Lähteet == == Aiheesta muualla == Luokka:Rockyhtyeet Luokka:Georgian euroviisuedustajat Luokka:Vuoden 2016 euroviisuedustajat
Grasshopper (raketti)

Grasshopper oli yhdysvaltalaisen SpaceX:n koeraketti, jonka tavoitteena on kehittää täysin uudelleenkäytettävä kantoraketti. Ensimmäiset kokeilut suoritettiin vuonna 2012. Grasshopper oli pohjimmiltaan modifioitu Falcon 9 -raketin ensimmäinen vaihe, koostuen yhdestä Merlin 1D -moottorista sekä kiinteästä laskeutumistelineestä. Grasshopper demonstroi matalan korkeuden leijumista moottorin varassa, kontrolloidun pystysuoran nousun ja laskeutumisen sekä hallittua liikkumista sivuttaissuuntaisesti. Grasshopper lensi kaiken kaikkiaan kahdeksan kertaa, joista jokainen oli onnistunut lento. Viimeisen lentonsa se teki lokakuussa 2013, lentäen 744 metriä ja laskeutuen onnistuneesti lennon päätyttyä. ==Lähteet== ==Aiheesta muualla== Luokka:SpaceX Luokka:Raketit
Dami Im

Dami Im (, s. 17. lokakuuta 1988 Etelä-Korea) on eteläkorealaissyntyinen australialainen laulaja. Im muutti perheensä kanssa yhdeksänvuotiaana synnyinmaastaan Australiaan Brisbaneen. Hän nousi julkisuuteen The X Factor Australia -kykyjenetsintäkilpailun viidennen kauden voittajana. Im edusti Australiaa vuoden 2016 Eurovision laulukilpailussa Tukholmassa kappaleella Sound of Silence. Hän selviytyi toisesta semifinaalista loppukilpailuun ja tuli finaalissa toiseksi. Hän sai pisteitä yhteensä (puhelin- ja tuomariäänet) 511. ==Diskografia== ===Studioalbumit=== * Dami Im (2013) * Heart Beats (2014) * Classic Carpenters (2016) Luokka:Australialaiset laulajat Luokka:Australian euroviisuedustajat Luokka:Vuoden 2016 euroviisuedustajat Luokka:Vuonna 1988 syntyneet Luokka:Elävät henkilöt
Aleksandr Barabanov

Aleksandr Barabanov (s. 17. kesäkuuta 1994) on venäläinen jääkiekkohyökkääjä ja olympiavoittaja, joka edustaa KHL-seura AK Bars Kazania. Hän toimii joukkueen varakapteenina. ===Seuraura=== Barabanov teki KHL-debyyttinsä SKA Pietarissa kaudella 2013-2014. https://en.khl.ru/players/17210/ Hän voitti Gagarin Cupin SKAssa vuosina 2015 ja 2017. https://globalnews.ca/news/6787953/maple-leafs-sign-forward-barabanov/ Barabanov nimettiin myös KHL:n tähdistöotteluun kaudella 2018-2019. Hän sai myös viikon hyökkääjä-tittelin 25. helmikuuta 2019. https://www.nhl.com/sharks/news/sharks-sign-forward-alexander- barabanov-324614874 Huhtikuussa 2020 Barabanov teki vuoden mittaisen NHL- tulokassopimuksen Toronto Maple Leafsin kanssa. https://nationalpost.com/sports/hockey/nhl/toronto-maple-leafs/maple-leafs- sign-alexander-barabanov-to-one-year-deal Barabanov teki NHL-debyyttinsä Montreal Canadiensia vastaan 13. tammikuuta 2021. https://www.espn.com/nhl/boxscore/_/gameId/401272095 Hän teki ensimmäisen NHL- pisteensä myös Canadiensia vastaan 7. huhtikuuta 2021. https://www.nhl.com/gamecenter/mtl-vs- tor/2021/04/07/2020020622#game=2020020622,game_state=final Viisi päivää myöhemmin siirtotakarajalla Maple Leafs kauppasi Barabanovin San Jose Sharksiin vaihdossa Antti Suomelaan. https://www.nhl.com/sharks/news/sharks- acquire-forward-alexander-barabanov-from-toronto-for-antti-suom-323567912 Hän teki ensimmäisen NHL-maalinsa debyytissään Sharks-paidassa 26. huhtikuuta 2021 Arizona Coyotesia vastaan. https://www.nhl.com/news/arizona-coyotes-san-jose- sharks-game-recap-323566298 Toukokuussa 2021 Barabanov solmi vuoden mittaisen jatkosopimuksen Sharksin kanssa. Vuosi myöhemmin Barabanov solmi Sharksin kanssa kaksivuotisen jatkosopimuksen. https://www.nhl.com/sharks/news/sharks- re-sign-forward-alexander-barabanov-333831626 Elokuussa 2024 Barabanov palasi kotimaahansa ja siirtyi kaksivuotisella sopimuksella AK Bars Kazaniin. https://www.ak-bars.ru/news/25026 Hänet nimettiin joukkueen varakapteeniksi. ===Maajoukkueura=== Barabanov pelasi Venäjän jääkiekkomaajoukkueessa Jääkiekon nuorten maailmanmestaruuskilpailussa vuonna 2014 voittaen pronssia. Barabanov on edustanut myös Venäjän maajoukkuetta Jääkiekon maailmanmestaruuskilpailuissa vuosina 2017, 2018, 2019 ja 2021 voittaen pronssia vuosina 2017 ja 2019. https://eu.detroitnews.com/story/sports/nhl/red-wings/2021/05/30/iihf-world- championships-us-4-game-win-streak-canada-moves-into-4th-place-tie/5276295001/ Barabanov oli myös Venäläisten olympiaurheilijoiden joukkueessa vuoden 2018 talviolympialaisissa voittaen olympiakultaa. == Lähteet == * Eliteprospects Luokka:Venäläiset jääkiekkoilijat Luokka:Venäläiset olympiavoittajat Luokka:Vuonna 1994 syntyneet Luokka:Elävät henkilöt
Gravastar

Gravastar on hypoteettinen taivaankappale, joka on vaihtoehtoinen selitys mustille aukoille. Niiden ajatellaan olevan tiheitä massakeskittymiä, joita pitää koossa pimeästä energiasta koostuva ydin. Nillä ei ole mustien aukkojen tapaan tapahtumahorisonttia, mutta fotonit voivat jäädä kiertämään niitä valokehäksi kutsutulle ympyräradalle. Nimi gravastar tulee sanoista Gravitational Vacuum Star. == Lähteet == Luokka:Astrofysiikka
Heikki Talvela

Veli Heikki Johannes Talvela (25. kesäkuuta 1924 Tuusula – 27. huhtikuuta 2016 TuusulaKuolinilmoitus Helsingin Sanomat 7.5.2016 s. C 20) oli suomalainen agronomi, maanviljelijä ja sotaveteraani. Hänelle myönnettiin maanviljelysneuvoksen arvonimi 1983. Hän oli Maanomistajain Liiton puheenjohtaja ja Keskusosuusliike Hankkijan hallituksen maanviljelijäjäsen. Hän perusti oman sotaperinnemuseon. Heikki Talvela oli jalkaväenkenraali Paavo Talvelan veljenpoika.Sotamuistohuone – Taistelukoulun verkkomuseo == Teokset == * Seis – tulikomento! : koulun penkiltä taistelevan Suomen tykkiteille 1939–1945 Alea-kirja, 1990 == Lähteet == Luokka:Suomalaiset maanviljelijät Luokka:Maanviljelysneuvokset Luokka:Suomalaiset järjestöjohtajat Luokka:Vuonna 1924 syntyneet Luokka:Vuonna 2016 kuolleet
Roberto Visentini

Roberto Visentini (s. 2. kesäkuuta 1957 Gardone Riviera, Lombardia) on italialainen maantiepyöräilijä, joka kilpaili ammattilaisena 1978–1990. Hän voitti Italian ympäriajon 1986. Hän saavutti suuren osan voitoistaan aika- ajoetapeilla Visentini voitti vuoden 1986 Italian ympäriajon minuutin ja kahden sekunnin erolla Giuseppe Saronniin. Kolme vuotta aiemmin hän oli sijoittunut Italian ympäriajossa toiseksi minuutin ja seitsemän sekuntia Saronnille hävinneenä. Hän voitti Italian ympäriajossa kaikkiaan viisi etappia, joista kolme oli aika-ajoja. Espanjan ympäriajossa hän voitti kaksi aika-ajoetappia. Hän voitti Tirreno–Adriaticon kokonaiskilpailun 1986. == Saavutuksia == Lähteet: Cycling Archives, CycleBase, Pro Cycling Stats ;1975 :Junioreiden MM-kilpailut, maantieajossa kultaa ;1978 :Italian ympäriajo, kokonaiskilpailussa 15:s, nuorten kilpailun voitto, toinen etapeilla 11a, 14 (aika-ajo) ja 17 (aika-ajo) :Cronostafetta, kokonaiskilpailun ja 1b-etapin voitto ;1979 :Pergola - Faenza, voitto :Italian ympäriajo, kokonaiskilpailussa kymmenes, nuorten kilpailussa kolmas, toinen etapilla 19 (aika-ajo), kolmas etapilla 10 (aika-ajo) ;1980 :Espanjan ympäriajo, kokonaiskilpailussa 15:s, prologin ja etapin 16b (aika-ajo) voitto :Italian ympäriajo, kokonaiskilpailussa yhdeksäs, nuorten kilpailussa toinen ;1981 :Giro del Trentino, kokonaiskilpailun voitto :Italian ympäriajo, kokonaiskilpailussa kuudes, toinen etapilla 13 (aika-ajo) ;1982 :Monte Pora, voitto :Trofeo Baracchi (pariaika-ajo), voitto ;1983 :Ruota d'Oro, kokonaiskilpailun ja prologin voitto :Tirreno–Adriatico, kokonaiskilpailun voitto :Baskimaan ympäriajo, kokonaiskilpailussa toinen :Italian ympäriajo, kokonaiskilpailussa toinen, voitto etapilla 22 (aika-ajo), toinen etapilla 13 (aika-ajo), kolmas etapilla 17 :Gouden Wiel, kokonaiskilpailun ja prologin voitto ;1984 :Tirreno–Adriatico, kokonaiskilpailussa kolmas, voitto etapilla 6 :Giro del Trentino, prologin voitto :Italian ympäriajo, kokonaiskilpailussa 18:s, voitto etapilla 13, toinen etapilla 15 (aika-ajo), kolmas prologissa ;1985 :Italian ympäriajo, toinen prologissa ;1986 :Italian ympäriajo, kokonaiskilpailun voitto, voitto etapilla 6, toinen etapilla 12, kolmas etapilla 16 (aika-ajo) :Milano–Vignola, voitto ;1987 :Italian ympäriajo, voitto prologissa ja etapilla 13 (aika-ajo) ;1988 :Italian ympäriajo, kokonaiskilpailussa 13:s, toinen etapilla 18 (aika-ajo) :Ranskan ympäriajo, toinen etapilla 6 (aika-ajo) == Lähteet == Luokka:Italialaiset maantiepyöräilijät Luokka:Giro-voittajat Luokka:Vuonna 1957 syntyneet Luokka:Elävät henkilöt
Praia a Mare

Praia a Mare on kunta Cosenzan maakunnassa Calabrian hallintoalueella Etelä- Italiassa Tyrrhenanmeren rannikolla. Kunta rajoittuu pohjoisessa Nocejokeen, joka on samalla Calabrian ja Basilicatan rajajoki. Praia a Mare on vanha kalastaja- ja maanviljelyskylä, joka on nykyään suosittu matkailukohde.Kunnan kotisivut ==Nähtävyyksiä== Kunnan maisemaa hallitsee sen edustalla oleva saari Isola di Dino. Saaressa on useita meriluolia, joista suurimmat ovat Grotta Azzurra (Sininen luola) ja Grotta del Leone (Leijonan luola). Leijonan luola on saanut nimensä luolassa olevasta kivestä, joka muistuttaa makuulla olevaa leijonaa. Kunnan alueella mantereella olevista meriluolista tunnetuin on Grotta delle Sardine (Sardiiniluola), jossa on kalastettu runsaasti sardiineja verkoilla. Muita nähtävyyksiä ovat 1300-luvulta peräisin oleva normannien rakentama linna Rocca di Praia sekä 15 metriä korkea vartiotorni Torre di Fiuzzi, joka on rakennettu rantakalliolle, mistä on ollut hyvä paikka tarkkailla meriliikennettä. Tiedosto:Isola_Dino.jpg|Isola di Dino Tiedosto:Parapendio_1.jpg|Isola di Dino == Lähteet == Luokka:Cosenzan maakunnan kunnat
Syltin lentoasema

Syltin lentoasema () on kansainvälinen lentoasema Pohjois-Saksassa, Syltin saarella, Westerlandin taajaman välittömässä läheisyydessä. Vuonna 2015 lentoaseman kautta kulki noin 155 000 matkustajaa. Lentoaseman omistaa Flughafen Sylt GmbH -yhtiö. ==Lentoyhtiöt ja kohteet== Vuonna 2015 Syltin lentoasemalta on säännöllinen lentoliikenne seitsemään saksalaiseen kaupunkiin sekä Zürichiin: * Airberlin: Berlin-Tegel, Düsseldorf, München, Nürnberg, Stuttgart, Zürich * Lufthansa: Frankfurt am Main, München, * Sylt Air: Hampuri ==Lähteet== * === Viitteet === Luokka:Saksan lentoasemat Luokka:Sylt
Reichsbank

Reichsbank oli Saksan keskuspankki 1876–1945. Reichsbank perustettiin 1. tammikuuta 1876. Reichsbankin lisäksi Baijerissa, Badenissa, Saksissa ja Württembergissa oli omat keskuspankit vuoteen 1914 asti. Reichsbankin pääkonttori sijaitsi Berliinissä. Reichsbankin toiminta-aikaan sisältyy Saksan hyperinflaatio 1922–1923 sekä kansallissosialismin aika Hitlerin hallinnon keskuspankkina. Reichsbankin johtajana toimi Hjalmar Schacht vuosina 1933–1939. Hampurilainen pankkiiri Max Warburg toimi johtokunnan jäsenenä Schachtin alaisuudessa vuoteen 1938 asti, kunnes pakeni Yhdysvaltoihin kansallissosialistien juutalaisvainon kiihtyessä. Toisen maailmansodan päätyttyä Hjalmar Schachtia syytettiin Nürnbergin sotasyyllisyysoikeudenkäynneissä, mutta häntä ei tuomittu. Reichsbankin viimeinen johtaja oli Walther Funk. ==Lähteet== Luokka:Keskuspankit Luokka:Saksalaiset pankit Luokka:Saksan taloushistoria
Eric Warburg

Eric Moritz Warburg (15. huhtikuuta 1900 Hampuri, Saksan keisarikunta – 9. heinäkuuta 1990 Hampuri, Länsi-Saksa) oli Warburg-sukuun kuulunut saksalaissyntyinen yhdysvaltalainen liikemies ja sotilas.Eric Warburg, 90, Investment Banker From Germany, Dies Viitattu 31.7.2022. Eric Warburgin isä oli saksalainen pankkiiri Max Warburg. Juutalaistaustainen Warburg pakeni kansallissosialistisesta Saksasta Yhdysvaltoihin vuonna 1938 juutalaisvainon kiihtyessä, samana vuonna isänsä kanssa. Warburg liittyi Yhdysvaltain armeijaan, jossa hän palveli korkeimmillaan everstiluutnanttina. Warburg toimi armeijassa tiedustelu-upseerina ja hän osallistui moniin vangittujen natsien kuulusteluihin. Warburg kuulusteli muun muassa Hermann Göringiä. Sodan lähestyessä loppuaan Warburg auttoi useita saksalaisia tiedemiehiä ja näiden perheitä pakenemaan länteen. Warburg oli kuollessaan naimisissa Dorothea Thorschin kanssa. Hänellä oli myös kolme lasta. == Lähteet == Luokka:Amerikanjuutalaiset Luokka:Yhdysvaltalaiset sotilaat Luokka:Yhdysvaltalaiset liikemiehet Luokka:Vuonna 1900 syntyneet Luokka:Vuonna 1990 kuolleet
Joonas Vuolle-Apiala

Joonas Vuolle-Apiala (1. joulukuuta 1874 Jämsä – 5. maaliskuuta 1930) oli suomalainen Jämsässä vaikuttanut tehtailija ja tilanomistaja.Museo24 : Joonas Vuolle-Apialan puunjalostustehdas Vuolle-Apialan vanhemmat olivat nahkuri, nahkatehtailija Kustaa Adolf Lindeman ja Karoliina Joonaantytär Manula (Kurra). Hänen veljiään olivat teollisuusneuvos Kustaa Vuolle-Apiala (1873–1959), lakitieteen tohtori Jalmari Vuolle-Apiala (s. 1879) ja Suomen sisällissodassa valkoisten puolella kaatunut entinen Venäjän armeijan luutnantti Aleksi (Ali) Vuolle-Apiala (1889–1918).Suomen sotasurmat 1914-1922 Joonas Vuolle-Apiala valmistui kansakoulunopettajaksi. Hän sai isänsä kuoltua hallintaansa tämän Jämsään perustaman nahkatehtaan ja lisäksi hän omisti Jämsässä Vitikkalan kartanon. Hän oli perustamassa Jämsän suojeluskuntaa lokakuussa 1917. Suomen sisällissodan alkuvaiheissa Vuolle-Apiala kuului Jämsän suojeluskunnan alue-esikuntaan kunnes hän siirtyi helmikuussa 1918 Seinäjoelle valkoisten päämajan intendentuuriin. Kuultuaan keväällä 1918 Jämsässä tapahtuneista Jalmari Saaren johdolla tehdyistä punaisten vankien murhaamisista Vuolle-Apiala kiirehti rintamalta Jämsään, yritti saada teot loppumaan ja hän kävi tähän liittyen myös Seinäjoella selostamassa tapahtunutta valkoisten yleisesikunnalle. Tämän vuoksi Vuolle-Apiala joutui sodan jälkeen riitoihin Jämsän suojeluskunnan esikunnan jäsenten kanssa. Välit jäivät pysyvästi poikki ja myöhemmin Vuolle-Apiala totesikin "Minua on nimitetty punikiksi ja miksikä hyvänsäkin, vaikka en milloinkaan ole ollut punainen enkä sitä aatesuuntaa hyväksykään".Jukka Rislakki : Kauhun aika - neljä väkivallan kuukautta Jämsässä 1918, uudistettu ja laajennettu laitos, Ajatus kirjat, Helsinki 2007, Joonas Vuolle-Apialasta s. 24, 29, 54, 155, 231-232. Suomen sisällissodan jälkeen Joonas Vuolle-Apiala sai kesällä 1918 haltuunsa vuonna 1917 valmistuneen Jämsän työväentalon otettuaan vastuulleen talon rakentamisaikaiset lainat jotka tamperelainen pankki oli irtisanonut. Hän perusti talon ovia, oven- ja ikkunanpuitteita ym. puusepän tuotteita valmistaneen puunjalostusverstaan joka sai myös suuren kaappitilauksen Suomen armeijalta. Tehdas paloi kuitenkin huhtikuussa 1919. Vuolle-Apiala perusti sitten vuonna 1924 omistamansa Vitikkalan sahan yhteyteen Osakeyhtiö Jämsän Puunjalostustehdas nimellä toimineen uuden tehtaan. Tehtaassa oli 40 työntekijää ja siellä valmistettiin oven- ja ikkunanpuitteita. Vuolle-Apialan kuoltua 1930 hänen poikansa Esko johti tehdasta muutaman vuoden ajan kunnes se siirtyi eräälle Keravalla toimineelle saman alan yritykselle. Vitikkalan puunjalostustehdas lopetettiin 1950-luvulla. == Lähteet == Luokka:Suomalaiset yrittäjät Luokka:Suomen sisällissodan valkoiset Luokka:Vuonna 1874 syntyneet Luokka:Vuonna 1930 kuolleet
Kaverini, mahtava Joe

Kaverini, mahtava Joe (Mighty Joe Young) on vuonna 1998 ensi-iltansa saanut yhdysvaltalainen elokuva. Se on uudelleenfilmatisointi vuoden 1949 elokuvasta Afrikan Aave. ==Juoni== Jillin äiti on eläintieteilijä, jonka salametsästäjät ampuvat vahingossa tappaessaan gorillaemon. Hän ehtii ennen kuolemaansa pyytää Jilliä pitämään huolta juuri orvoksi jääneestä gorillanpoikasesta Joesta. Kymmenen vuotta myöhemmin eläintieteilijä Gregg O'Hara on tutkimusmatkalla Afrikan viidakossa, ja eräänä päivänä hänen silmiinsä osuu 4,5-metriseksi jättiläiseksi kasvanut Joe. Gregg tajuaa, että salametsästäjät löytävät Joen millä hetkellä hyvänsä ja tappavat sen, ja hän taivuttelee Jillin muuttamaan Joen kanssa Yhdysvaltoihin luonnonsuojelualueelle. Kumpikaan heistä ei kuitenkaan aavista, että salametsästäjät ovat taas heidän jäljillään. Pian heitä odottaa Los Angelesin kaduilla villi takaa-ajo, mistä seurauksena on kaaos. == Näyttelijät == Luokka:Vuoden 1998 yhdysvaltalaiset elokuvat Luokka:Elokuvat apinoista
1944 (kappale)

1944 on ukrainalaislaulaja Jamalan kappale, jolla hän edusti voittoisasti Ukrainaa vuoden 2016 Eurovision laulukilpailuissa Tukholmassa. Kappale sijoittui semifinaalinsa toiselle sijalle 287 pisteellä ja pääsi finaalin, jonka se voitti saaden 534 pistettä. Jamala on säveltänyt ja sanoittanut kappaleen itse.Participanti profile, Eurovision.tv Hänet valittiin Ukrainan euroviisuedustajaksi helmikuussa 2016. Kappale oli euroviisujen ensimmäinen kappale, jossa laulettiin krimintataariksi (tosin vain osittain). Laulussa sisältää myös lyhyen lainauksen tunnetusta Krimin tataarien kansanlaulusta nimeltä Ey, güzel Qırım. Kappale kertoo vuoden 1944 Stalinin vainoista Krimillä, joissa Jamalan isoäidin äiti oli ollut uhrina. Kappaletta kritisoitiin sen euroviisujen perinteisestä linjasta poikkeavan poliittisen viestin takia, mutta sitä ei kuitenkaan hylätty. == Reaktioita == Venäläistä äärioikeistolaista LDPR-puoluetta edustava Vadim Dengin sanoi, että kappale pitäisi sulkea pois euroviisuista liian poliittisena. Hän oli myös sitä mieltä kappale oli valittu Ukrainan edustajaksi vilpillisessä äänestyksessä, koska suurin osa ukrainalaisista ei ole hänen mukaansa kiinnostunut euroviisuista. Muita merkittäviä venäläisiä laulun vastustajia olivat mm. Leonid Slutski ja venäläisten Krimille asettaman nukkehallituksen varapääministeri Ruslan Balbek. Vuonna 2022 brittiläinen The Independent -lehti listasi kaikki ESC:n voittajakappeleet paremmuusjärjestykseen ja sijoitti 1944:n sijalle 20. Vuotta myöhemmin The Guardianin raati valitsi kappaleen kolmanneksi parhaimmaksi ECS:n voittajaksi omalla listallaan. == Lähteet == Luokka:Ukrainan euroviisuedustuskappaleet Luokka:Vuoden 2016 euroviisuedustuskappaleet Luokka:Eurovision laulukilpailun voittaneet kappaleet Luokka:Krimintataarilainen musiikki
Taunus

Taunus on vuoristo Hessenissä Saksassa. Se sijaitsee Frankfurtista pohjoiseen. Sitä pidetään Rheinisches Schiefergebirge -vuoristoalueen osana.Universal Lexicon: Rheinisches Schiefergebirge Taunus on vuoristoksi varsin matala. Sen korkein kohta on 878 metriin kohoava Großer Feldberg. Muita korkeita kohtia ovat mm. Kleiner Feldberg (825 m) ja Altkönig (798 m). Vuoristo on varsin metsäinen. Taunus on tunnettu geotermisistä ja mineraalivesilähteistään, ja sen varrella sijaitseekin lukuisia kylpyläkaupunkeja. Taunus rajoittuu Rein-, Main- ja Lahnjokiin.Britannica: Taunus Taunus jakaantuu maantieteellisesti, ekologisesti ja geologisesti kolmeen osaan. Vortaunus sijaitsee vuoriston eteläosassa lähellä Frankfurtin ja Wiesbadenin kaupunkeja. Hoher Taunus sijaitsee vuoriston keskivaiheilla ja siellä sijaitsevat korkeimmat vuoret. Hintertaunus muodostaa vuoriston pohjoisosan ja on osista suurin.Geocaching: Taunus == Aiheeseen liittyvää == Ford-yhtiön vuosina 1939-1994 valmistama automalli Ford Taunus oli nimetty vuoriston mukaan Auto Bild: Ford Taunus Typ TC wird 40 Jahre - Beliebte Supernase mit Knudsen-Genen . == Lähteet == == Aiheesta muualla == Luokka:Saksan vuoristot
Risto Vuolle-Apiala

Risto Vuolle-Apiala (s. 1939) on suomalainen perinnerakentamiseen erikoistunut arkkitehti ja tietokirjailija. Vuolle-Apiala on julkaissut useita hirsi- ja perinnerakentamista käsittelviä kirjoja. Hänen aloitteestaan perustettiin 1980 Saarijärven Summassaareen esihistoriallista asumista esittelevä Kivikauden kylä. Myös Muuramessa sijaitseva Saunakylä sai alkunsa Vuolle-Apialan 1970-luvulla aloittamasta perinteisten saunarakennusten keräämisestä.Jyväskylän kaupungin uutisarkisto 21.3.2012 : Vuoden 2012 Jyväskylä-palkinto Arkkitehti SAFA Risto Vuolle-Apialalle Vuolle-Apialalla on oma arkkitehtitoimisto. Hän on toiminut myös seutukaava-arkkitehtina ja tehnyt muun muassa Kannonkosken rantaosayleiskaavan ja Luhangan rantayleiskaavan muutoksen. Muita Vuolle-Apialan suunnittelutöitä ovat esimerkiksi Kuokkalan kartanon korjauksen suunnittelu sekä 1990-luvulla Kankaan paperitehtaan uuden sisäänkäynnin ja pr-tilojen laajennuksen suunnittelu. Vuolle-Apialalle myönnettiin vuoden 2012 Jyväskylä-palkinto. == Kirjallista tuotantoa == * Savusaunakirja : kolmen perinteisen savusaunan suunnittelu ja rakentaminen. R. Vuolle-Apiala, Jyväskylä 1983, 2. täyd. painos nimellä Savusaunakirja : vanhan savusaunan korjaaminen sekä viiden perinteisen savusaunatyypin suunnittelu ja rakentaminen RV-A-kustannus, Jyväskylä 1983, 5. täyd. painos nimellä Savusaunakirja : vanhan savusaunan korjaaminen, viiden perinteisen savusaunatyypin sekä maasaunan suunnittelu ja rakentaminen 1985, 6. täyd. ja uud. painokset nimellä Savusaunakirja : perinteisten savusaunojen suunnittelu ja rakentaminen 1988, 7. täyd. painos 1991, 8. täyd. painos 1994, 11. painos Rakennusalan kustantajat, Helsinki 2011 * Savusauna ; kuvat Risto Vuolle- Apiala ; runot Helmer Selin. Rakennusalan kustantajat, Helsinki 1993, 8. painos 2007 * Hirsitalo. Rakennusalan kustantajat, Helsinki 1996, 5. painos 2007 * Perinnemaalit. Rakennusalan kustantajat, Helsinki 1997, 5. korj. painos 2012 * Hirsityöt. Rakennusalan kustantajat - Opetushallitus, Helsinki 1999, 5. uud. painos Multikustannus, Helsinki 2008, 6. painos Moreeni, Vantaa 2010 * Savusaunat Muuramessa. Rakennusalan kustantajat, Helsinki 2000 * Savusaunan kiuas. Rakennusalan kustantajat - Kustantajat Sarmala, Helsinki 2001, uusintapainos Moreeni - Rakennusalan kustantajat, Helsinki 2011 * Ulkoilumaja : opas taukopaikkojen ja ulkoilumajojen parissa toimiville ; kirj. Anne Lehtonen, Risto Vuolle-Apiala ; kuvat Antero Aaltonen ym. Rakennusalan kustantajat, Helsinki 2002 * Savusauna : ennen ja nyt. Multikustannus, Helsinki 2009, 2. painos Moreeni, Vantaa 2011 * Hirsitalon kunnostaminen. Multikustannus - Rakennusalan kustantajat, Helsinki 2006, 4. korj. painos Moreeni, Vantaa 2010 * Kalmavirran kylä Jämsän Koskenpäällä : historiaa, muistikuvia ja tapahtumia. Omakustanne, Jyväskylä 2011, 2. painos 2013 * Hirsitalo ennen ja nyt. Moreeni, Vantaa 2012 * Nahkureitten orret : Vuolle- Apialan sukua isästä poikaan 1700-1910 ; julkaisija Vuolle-Apialan sukuseura. Karoliina ja Kustaa Lindeman Säätiö, Jämsä 2015 == Lähteet == Luokka:Suomalaiset arkkitehdit Luokka:Suomalaiset tietokirjailijat Luokka:Vuonna 1939 syntyneet Luokka:Elävät henkilöt
Aqualoop Records

Aqualoop Records on saksalainen tanssimusiikkiin erikoistunut levymerkki, jonka omistaa Slobodan Petrovic jr. eli Pulsedriver. Se perustettiin vuonna 2000. Aqualoop Recordsin tunnetuimpiin artisteihin kuuluvat muun muassa Pulsedriver ja Ziggy X. Aqualoop Recordsilla on myös yksi alalevymerkki Feed My Beat Records. Yhtiö julkaisee vuosittain sen edustamiin musiikkilajeihin perustuvia Hands Up Bombs! -kokoelmalevyjä. Suomessa ja muualla pohjoismaissa levymerkin musiikkia julkaisee DJ Beat Records Scandinavia. ==Aiheesta muualla== * Aqualoop Recordsin kotisivut Luokka:Saksalaiset levy-yhtiöt
Qianxinanin buyien ja miaojen autonominen prefektuuri

Qianxinanin buyien ja miaojen autonominen prefektuuri (, pinyin: Qiánxīnán Bùyīzú Miáozú Zìzhìzhōu) on buyeille ja miaoille varattu autonominen prefektuuri Kiinan Guizhoun maakunnan lounaisosassa. Prefektuurin pinta-ala on 16 786 neliökilometriä ja väkiluku 2,8 miljoonaa (vuonna 2010). Prefektuurin päähallintopaikka on piirikuntatason kaupunki Xingyi, jonka keskusta sijaitsee linnuntietä noin 245 kilometriä maakunnan pääkaupunki Guiyangista lounaaseen. Prefektuurin nimessä Qian on Guizhoun maakunnan lyhennenimi, ja xinan merkitsee lounasta, eli nimi viittaa prefektuurin sijaintiin Guizhoun maakunnassa. Autonominen prefektuuri rajoittuu pohjoisessa Liupanshuin ja Anshunin, etelässä Baisen ja lännessä Qujingin prefektuuritason kaupunkeihin, sekä idässä Qiannanin autonomiseen prefektuuriin. == Hallinnollinen jako == Piirikuntatasolla autonominen prefektuuri jakautuu yhteen piirikuntatason kaupunkiin ja seitsemään piirikuntaan. Qianxinanin prefektuurin hallinnollinen jako piirikuntatasolla Nimi Kiinan merkit Pinyin Xingyi (kaupunki) 兴义市 Xīngyì Shì Xingren 兴仁县 Xīngrén Xiàn Pu’an 普安县 Pǔ'ān Xiàn Qinglong 晴隆县 Qínglóng Xiàn Zhengfeng 贞丰县 Zhēngfēng Xiàn Wangmo 望谟县 Wàngmó Xiàn Ceheng 册亨县 Cèhēng Xiàn Anlong 安龙县 Ānlóng Xiàn == Väestö == Vuoden 2010 väestölaskennassa autonomisessa prefektuurissa asui 2 805 857 henkilöä. Han-kiinalaisten määrä oli 1 691 962 (60,3%), ja muiden vähemmistöjen määrä oli 1 113 895 (39,7%). Vuoden 2014 lopussa autonomisessa prefektuurissa asui 2 811 200 henkilöä. Kuitenkin 3 518 700 henkilöllä oli hukou (kotikuntaoikeus) autonomisessa prefektuurissa. == Galleria == Kuva:Wan Feng Lin River.jpg | Maisemaa Xingyin kaupungin läheltä. Kuva:Malinghe River Bridge-3.jpg | Malingjoki Xingyissä. Kuva:Beipanjiang Suspension Road Bridge-5.jpg | Beipanjoki Zhengfengin piirikunnassa. Kuva:Hutiaohe Bridge, Guizhou, China-1.JPG | Hutiaojoen silta Pu’anin piirikunnassa. == Lähteet == == Aiheesta muualla == * Guizhou Provincial Information Office: Qianxinan * ChinaTravel.com: Qianxinan Travel Guide Luokka:Guizhoun prefektuurit Luokka:Kiinan autonomiset prefektuurit Luokka:Miaot
Brandon Rush

Brandon Leray Rush (s. 7. heinäkuuta 1985 Kansas City, Missouri) on yhdysvaltalainen koripalloilija, joka on pelannut NBA:ssa vuodesta 2008 lähtien. Portland Trail Blazers varasi heittävänä takamiehenä tai pienenä laitahyökkääjänä pelaavan Rushin NBA:han 13. vuorolla vuoden 2008 varaustilaisuudessa. Tätä ennen hän pelasi kolme kautta Kansasin yliopiston joukkueessa ja voitti NCAA:n mestaruuden vuonna 2008. Rush aloitti NBA-uransa Indiana Pacersissa ja on edustanut myös Utah Jazzia ja Golden State Warriorsia. Vuonna 2015 hän voitti Warriorsissa NBA:n mestaruuden. Kesällä 2016 hän siirtyi Minnesota Timberwolvesiin 3,5 miljoonan dollarin arvoisella yksivuotisella sopimuksellahttp://espn.go.com/nba/story/_/id/16832150/minnesota-timberwolves- agree-brandon-rush.Basketball-Reference.com Rushin Kareem-veli on kilpauransa päättänyt koripalloilija, joka pelasi urallaan NBA:ssa ja Liettuassa.nba.com == Lähteet == * Brandon Rush NBA Stats Basketball-Reference.com * Brandon Rush Stats College Basketball at Sports-Reference.com * Profiili nba.com === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1985 syntyneet Luokka:Elävät henkilöt
A-molliasteikko

A-molliasteikko on A:sta alkava sävelasteikko, johon kuuluvat lähtökohtaisesti sävelet A, H, C, D, E, F, G tai Gis sekä A. Se on C-duurin rinnakkaismolli, ja sen muunnosduuri on A-duuri. Luonnollisessa a-mollissa ei ole ylennettyjä eikä alennettuja säveliä, eikä a-mollissa ole kiinteää etumerkkejä. Molliasteikon seitsemäs sävel, a-mollissa G, kuitenkin usein korotetaan, jolloin saadaan harmoninen molli, jossa tämä korotettu sävel on johtosävelenä. Niinpä harmonisen a-mollin johtosävel on Gis. A-mollin peruskolmisointu on a-mollisointu, johon kuuluvat sävelet A, C ja E. A-mollin subdominanttisointu on d-mollisointu ja dominanttisointu E-duurisointu, joka sisältää korotetun johtosävelen Gis. Kuten C-duuri, myös A-molli on yksi yleisimpiä sävellajeja. == A-mollin säveliä käyttäviä sointuja eri sointuasteilla == i ii° III iv v VI VII Am B° C C+ Dm E Em F G G♯° ;nelisoinnut i ii° III+ iv V7 VI vii°7 Am(maj7) Bm7♭5 Cmaj7♯5 Dm7 E7 Fmaj7 G♯°7 == Tunnettuja klassisia sävellyksiä A-mollissa == * Johann Sebastian Bach: Das wohltemperierte Klavier, Preludi ja fuuga nro. 20, A-molli * Jean Sibelius: Neljäs sinfonia == Tunnettua nykymusiikkia A-mollissa == * Metallica: ”The Unforgiven” * Yö: ”Kiitos ja kunnia” (lopussa tosin moduloi B-molliin) * O-Zone: ”Dragostea din tei” * Elastinen: ”Anna soida” * The Rasmus: ”In My Life” * Pelle Miljoona: ”Moottoritie on kuuma” * Miley Cyrus: ”See You Again” Luokka:Sävelasteikot
Marreese Speights

Marreese Akeem Speights (s. 4. elokuuta 1987 St. Petersburg, Florida) on yhdysvaltalainen koripalloilija, joka pelasi NBA:ssa vuosina 2008–2018. Philadelphia 76ers varasi sentterinä tai isona laitahyökkääjänä pelaavan Speightsin NBA:han 16. vuorolla vuoden 2008 varaustilaisuudessa. Tätä ennen hän pelasi kaksi kautta Floridan yliopiston joukkueessa ja voitti NCAA:n mestaruuden vuonna 2007. Speights aloitti NBA-uransa 76ersissa ja on edustanut myös Memphis Grizzliesiä, Cleveland Cavaliersia, Golden State Warriorsia, Los Angeles Clippersia ja Orlando Magicia. Vuonna 2015 hän voitti Warriorsissa NBA:n mestaruuden.Basketball-Reference.com Vuonna 2018 Speights siirtyi pelaamaan Kiinaan Guangzhou Long-Lionsin joukkueeseen. Speights on harjoittanut hyväntekeväisyyttä.nba.com == Lähteet == * Marreese Speights NBA Stats Basketball-Reference.com * Marreese Speights Stats College Basketball at Sports-Reference.com * Profiili nba.com === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1987 syntyneet Luokka:Elävät henkilöt
Kevin Cramer

Kevin Cramer (s. 21. tammikuuta 1961 Rolette, Pohjois-Dakota, Yhdysvallat) on yhdysvaltalainen republikaanipoliitikko. Hän oli Pohjois-Dakotan edustaja Yhdysvaltain edustajainhuoneessa vuodesta 2013 vuoteen 2019, jolloin hänestä tuli senaattori. Cramer tunnetaan ilmastonmuutoksen denialistina ja yhtenä Yhdysvaltojen innokkaimmista öljyn- ja kaasunporauksen kannattajista. Puheissaan hän on vastustanut aborttia ja samaa sukupuolta olevien avioliittoa. Toukokuussa 2016 Donald Trump nimesi Cramerin neuvonantajakseen energiapolitiikka-asioissa. == Lähteet == == Aiheesta muualla == Luokka:Yhdysvaltain senaatin jäsenet Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1961 syntyneet Luokka:Elävät henkilöt
Enkelit sulkivat silmänsä

Enkelit sulkivat silmänsä on Pyhät Nuket-yhtyeen albumi, joka julkaistiin vuonna 1985 levymerkillä Kräk!. Albumista julkaistiin CD-painos vuonna 2001. == Kappaleet == === A-puoli === # # # # # # === B-puoli === # * # # # # # == Kokoonpano == * Miki – basso, laulu * Yazzi – rummut, laulu * Rike – kitara, laulu * Make Up – kosketinsoittimet, laulu * Vivian Bardot – laulu == Aiheesta muualla == * discogs.com -sivustolla * Albumi Fono.fi:in tietokannassa Luokka:Vuoden 1985 albumit Luokka:Suomalaiset rockalbumit
Repolan Linnavuori

__NOTOC__ Repolan Linnavuori on varsinaissuomalaisen Nousiaisten kunnan Repolan kylässä sijaitseva linnavuori. == Linnavuori == Linnavuori sijaitsee noin 3,2 kilometriä Nousiaisten kirkosta länsiluoteeseen Repolan kylässä kallioisella mäellä, joka on peltomaiden ympäröimä. Mäki kohoaa vajaa 20 metriä ympäristöään korkeammalle ja mäen lakialue on kalliota ja osittain puutonta. Kallio laskee jyrkkänä pohjoiseen ja länteen, mutta etelärinne on loivempaa. Kallion luoteis- ja itäreunoilla on myös jyrkänteet. Etelän puolella sijaitseekin itä-länsisuuntainen, noin 30 metriä pitkä ja metrin korkea kivivalli, joka on puolustusvarustuksen jäänne. Vielä 1800-luvun lopulla vallin pituudeksi arvioitiin 58 metriä. Valli on rakennettu suurista kivistä, joita on paikoitellen kahdessakin kerroksessa. Vallin leveys on noin 1,5–2,0 metriä. Vallin keskellä on noin kaksi metriä leveä aukko, jota pidetään linnanporttina. Portin kautta kulkeekin polku vuoren huipulle. Pohjoispuolella kulkee oja, joka yhtyy lännessä ohi virtaavaan Fatijokeen. Linnavuori sijaitsee myös Pyhän Henrikin tien varrella. == Hoito ja opastukset == Museovirasto on hoitanut kohdetta puuston ja kasvillisuuden osalta, mutta se on keskeytetty ympäristön muutosten takia. Varsinais-Suomen Maakuntaliitto ja Museovirasto on pystyttänyt paikalle opastaulun, joka liittyy Raukkaan kulttuurimatkailureittiin. == Tutkimukset == Hjalmar Appelgren suoritti Linnanvuoren portin kohdalla pienen kaivauksen vuonna 1886. kaivauksissa löydettiin hiiltä, palamaton luunkappale sekä soikealehtinen rautainen nuolenkärki. Sen Appelgren ajoitti rautakauden lopulle. Kohde on tarkistettu vuosina 1958 (Torsten Edgren) ja 2003 (Esa Laukkanen). Linnavuoren talo sijaitysee muinaislinnan etelärinteellä ja Linnamäen talo Linnavuorentalon ja yhdystien 12420 välillä. Linnamäen talon talon alueelta tunnetaan rautakauden löytöjä. == Lähteet == == Kirjallisuutta == * Hjalmar Appelgren 1891: Suomen muinaislinnat, s. 50–52. * A.M. Tallgren 1931: Varsinais-Suomen esihistoria, s. 163–164. * Aulis Oja 1977: Nousiaisten historia I, s. 23–24. Luokka:Suomen muinaislinnat Luokka:Nousiaisten historia
Visayat

Visayat eli bisayat ovat Filippiineillä asuva etninen ryhmä, jonka jäsenet puhuvat visaya-kieliä. He ovat Filippiinien suurin etninen ryhmä, väkiluvultaan noin 33 miljoonaa. Visayat asuvat Visayasin alueella, Luzonin eteläosissa ja Mindanaon saarella. Myös Metro Manilan pääkaupunkialueelle on muuttanut paljon visayoja. Suurin visaya-kieli on cebuano, jota puhuu äidinkielenään noin 21 miljoonaa ihmistä. Se on Filippiinien toiseksi yleisin kieli tagalogin jälkeen. Filippiinien itsenäisyyden (vuodesta 1946) aikaisista presidenteistä kolme on ollut visayoja, mukaan luettuna vuoden 2016 presidentinvaalit voittanut Rodrigo Duterte. Entinen presidentti Gloria Arroyo on puoliksi visaya. Ammattilaisnyrkkeilijä Manny Pacquiao on kotoisin Bukidnonin provinssista ja puhuu cebuanoa. Cebuanot eli cebut ovat visayojen alaryhmä. He puhuvat cebanon kieltä. ==Katso myös== *Cebu (täsmennyssivu) *Cebuano ==Lähteet== Luokka:Filippiinien etniset ryhmät Luokka:Austronesialaiset kansat
Musiikkia elokuvasta Julisteiden liimaajat

Musiikkia elokuvasta Julisteiden liimaajat on Charlies-yhtyeen vuonna 1970 julkaistu soundtrack-albumi. Albumin kappaleet ovat Tuomo-Juhani Vuorenmaan elokuvasta Julisteiden liimaajat (1970). Kappaleet 7–15 ovat Eero Ravin henkilökohtaisista kokoelmista ja ennen julkaisemattomia. == Kappaleet == === LP === Kaikki kappaleet kirjoittanut Charlies, ellei toisin mainita. A-puolen ensimmäisen kappaleen teksti on Mao Tse-Tungin. === A-puoli === # # # # # === B-puoli === # * === CD (1993) === ==== 1968 Session ==== # * # ==== 1969 Session ==== # * # # ==== 1970 Session ==== # * # # # === LP (2014) === # # # # # # # # # # == Kokoonpano == * Pitkä Lehtinen – basso * Ari Ahlgrén – rummut * Eero Ravi – kitara * Vellu Lehtinen – huuliharppu, laulu (kappaleet: 1, 2, 7, 8, 12–15) * Juha Saali – laulu (kappaleet: 3, 5, 6, 9–11) == Aiheesta muualla == * discogs.com -sivustolla * Albumi Fono.fi:in tietokannassa Luokka:Vuoden 1970 soundtrackit Luokka:Charliesin albumit
Maigret virittää ansan

Maigret virittää ansan (Maigret tend un piège) on Jean Delannoyn ohjaama dekkarielokuva vuodelta 1958. Se perustuu Georges Simenonin samannimiseen romaaniin. Jean Gabin näyttelee elokuvassa Maigret’tä ensimmäistä kertaa. Elokuva kertoo Pariisissa viisi naista surmanneen sarjamurhaajan etsinnästä. == Näyttelijät == ==Lähteet== Luokka:Ranskalaiset romaaneihin perustuvat elokuvat Luokka:Vuoden 1958 ranskalaiset elokuvat
P-Kumaarihappo

p-Kumaarihappo eli 4-hydroksikanelihappo (C9H8O3) on aromaattisiin hydroksikarboksyylihappoihin kuuluva orgaaninen yhdiste. Yhdistettä esiintyy luonnossa useissa kasveissa ja se on tärkeä välituote niin kutsutussa fenyylipropanoidireitissä. == Ominaisuudet ja biokemia == p-Kumaarihappo on huoneenlämpötilassa valkoista kiteistä ainetta. Yhdiste liukenee hieman kylmään veteen ja hyvin kuumaan. Orgaanisista liuottimista sitä liuottavat muun muassa etanoli ja dietyylieetteri. Bentseeniin p-kumaarihappo kuitenkin on liukenematon. p-Kumaarihappoa esiintyy useissa kasveissa vapaana, estereinä (esimerkiksi bambujen ja ruohojen ligniinissä, sekä glykosideinä (esimerkiksi pellavansiemenissä ja antosyaaneissa). Yhdistettä muodostuu kasveissa kanelihaposta kanelihappo-4-hydroksylaasientsyymin katalysoimana, fenyylialaniinista fenyylialaniiniammoniakkilyaasin katalysoimana tai tyrosiinista fenyylialaniiniammoniakkilyaasin tai tyrosiiniammoniakkilyaasin katalysoimana. Kasvit muodostavat p-kumaarihaposta edelleen muita fenolisia yhdisteitä kuten kahvihappoa, ferulahappoa, sinapiinihappoa ja p-kumaryylialkoholia. Kumaryylikoentsyymi-A:ta muodostuu p-kumariinihaposta ja se on osa muun muassa stilbenoidien ja kalkonien biosynteesiä. == Lähteet == == Aiheesta muualla == *Kyoto Encyclopedia of Genes and Genomes (KEGG): p-Coumaric acid *ChemBlink: 4-Hydroxycinnamic acid *Liber Herbarum II: Luettelo p-kumaarihappoa sisältävistä kasveista Luokka:Karboksyylihapot
Discon diskografia

Tämä artikkeli on suomalaisen popduon Discon diskografiasta. Yhtye on julkaissut vuosina 2000–2006 neljä studioalbumia. Vuonna 2009 yhtyeen hittejä julkaistiin kokoelmalevyllä, millä oli mukana myös uusia kappaleita. Yhtyeen uusin julkaisu on single ”Pimeällä puolella” toukokuulta 2015. Tuottajina albumeilla on ollut yhtyeen itsensä lisäksi myös Rauli Eskolin, Risto Asikainen, Sami Sirviö ja Jurek. == Studioalbumit == Nimi Julkaisutiedot Lista Myynti Albumilista Ilkeitä asioita * Julkaistu: 15. toukokuuta 2000 * Formaatti: CD / digitaalinen lataus * Levy-yhtiö: BMG #40 – Musta sydän * Julkaistu: 27. toukokuuta 2002 * Formaatti: CD / digitaalinen lataus * Levy- yhtiö: BMG #6 59 400+ (platinaa) Pitkän päivän matka yöhön * Julkaistu: 29. maaliskuuta 2004 * Formaatti: CD / digitaalinen lataus * Levy-yhtiö: BMG #20 – Vihaa, rakkautta vai jotain muuta * Julkaistu: 6. syyskuuta 2006 * Formaatti: CD / digitaalinen lataus * Levy-yhtiö: SonyBMG #37 – == Kokoelmat == Nimi Julkaisutiedot Lista Myynti Albumilista 1999–2009 * Julkaistu: 27. toukokuuta 2009 * Formaatti: CD / digitaalinen lataus * Levy-yhtiö: Sony Music – – == Singlet == Vuosi Single Singlelista Rumba Top 50 Radiolista Albumi 1999 ”Hei älä luule” – – 30 Ilkeitä asioita 2000 ”Ilkeitä asioita” 12 12 14 ”Oon” (promosingle) – – – ”Voinko” – – – 2002 ”Sanon sinulle” – 20 3 Musta sydän ”Ketä sinä odotat” – 7 2 ”Levottomat tuulet” 15 5 3 2003 ”Tiedän että me palataan” (promosingle) – 17 4 2004 ”Toiseen suuntaan” – 7 2 Pitkän päivän matka yöhön ”New York, Paris, London” – – – ”Eedenistä itään” – – – 2006 ”Aurinko laski” – 15 2 Vihaa, rakkautta vai jotain muuta ”Yhteys katkeaa” – – – 2007 ”Enemmän” – – – 2009 ”Mitä rakkaus saa aikaan” – – – 1999–2009 ”Pelastus” – – – 2015 ”Pimeällä puolella” – – – 2016 ”Jos sä lähdet” – – – 2017 ”Uudestaan” – – – 2021 ”Jos tänään kuolen” (Katri Ylander feat. Disco) – – 84 Yhteisii unelmii 2022 ”Muualla palaa” – – – ”Kauniimpi ilman sua” (Disco ft. Irina) – – – 2023 "Me selvitään" – – – == Musiikkivideot == * Ilkeitä asioita (2000 – ohj. Finn Andersson) * Voinko (2000 – ohj. Finn Andersson) * Ketä sinä odotat (2002) * Aurinko laski (2006 – ohj. Finn Andersson) * Yhteys katkeaa (2006 – ohj. Finn Andersson) * Mitä rakkaus saa aikaan (2009 – ohj. Finn Andersson) * Pimeällä puolella (2015 – ohj. Numi Nummelin) == Lähteet == Luokka:Diskografiat
I Didn’t Know

I Didn’t Know () on turkkilaisen laulajan Serhatin kappale, jolla hän edusti San Marinoa . Kappaleen on säveltänyt Olcayto Ahmet Tuğsuz ja sanoittanut Nektarios Tyrakis. Alun perin kilpailuun piti lähettää kappaleen balladiversio, mutta sen saaman huonon vastaanoton jälkeen se vaihdettiin discoversioon. Kappale kilpaili Eurovision laulukilpailun ensimmäisessä semifinaalissa, jossa se sai 68 pistettä jääden sijalle 12 eikä päässyt finaaliin. == Lähteet == Luokka:San Marinon euroviisuedustuskappaleet Luokka:Vuoden 2016 euroviisuedustuskappaleet
The Original Sin

The Original Sin on Eero Koivistoisen albumi, joka julkaistiin vuonna 1971 levymerkillä Scandia. == Kappaleet == Kaikki kappaleet kirjoittanut Eero Koivistoinen. === A-puoli === # # # === B-puoli === # * # # == Kokoonpano == * Pentti Lahti – baritonisaksofoni * Pekka Sarmanto – basso * Unto Haapa–Aho – bassoklarinetti * Reino Laine – rummut * Esko Rosnell – rummut * Lance Gunderson – kitara * Eero Ojanen – piano * Eero Koivistoinen – sopraano-, tenori-, alttosaksofoni * Pekka Pöyry – tenori-, alttosaksofoni * Juhani Aalto – pasuuna * Erkki lipponen – pasuuna * Tapani Luuppola – trumpetti ==Vastaanotto== Helsingin Sanomien Lauri Karvonen piti jouluaaton lehdessä albumia vuoden 1971 runsaan kotimaisen jazzlevysadon parhaisiin kuuluvana ja kansainvälistä tasoa edustavana. Hän kuvaili albumin noudattavan senhetkistä muotia, kirkkaiden äänten kuten sähköpianon ja sopraanosaksofonin vahvaa asemaa. Koivistoisen levyllä käytetty iso yhtye toi tälle Karvosen mukaan kuitenkin kontrastia bassovoittoisilla sävelkuluilla. Hän kehui Koivistoisen ohella pianisti Eero Ojasta. == Lähteet == == Aiheesta muualla == * discogs.com -sivustolla Luokka:Vuoden 1971 albumit Luokka:Eero Koivistoisen albumit
Sound of Silence (Dami Imin kappale)

Sound of Silence () on eteläkorealaissyntyisen australialaislaulaja Dami Imin kappale, jolla hän edusti Australiaa vuoden 2016 Eurovision laulukilpailussa Tukholmassa. Kappaleen ovat säveltäneet ja sanoittaneet Anthony Egizii ja David Musumeci.http://www.eurovision.tv/page/history/year/participant- profile/?song=33703 Dami Im valittiin Australian euroviisuedustajaksi maaliskuussa 2016.http://www.eurovision.tv/page/news?id=dami_im_to_represent_australia_at_the_2016_eurovision_song_contest Kappale julkistettiin vähän yli viikko myöhemmin. Sound of Silence kilpaili Euroviisujen toisessa semifinaalissa, jossa se sijoittui ensimmäiseksi 330 pisteellä selviten finaaliin. Finaalissa Dami Im sijoittui kappaleellaan toiseksi kerättyään 511 pistettä. Kappale keräsi eniten asiantuntijaraatien ääniä, ja johti pitkään pisteenlaskua. Jos Euroviisujen vanha pistelaskutapa olisi ollut vielä käytössä, Australia olisi sijoittunut finaalissa ensimmäiselle sijalle. == Lähteet == Luokka:Australian euroviisuedustuskappaleet Luokka:Vuoden 2016 euroviisuedustuskappaleet
Leonardo Leo

Leonardo Leo (oik. Lionardo Oronzo Salvatore de Leo, 5. elokuuta 1694 San Vito degli Schiavi – 31. lokakuuta 1744 Napoli) oli italialainen barokkisäveltäjä. Hän sävelsi 50 oopperaa, joista 14 on säilynyt.Fago, (Francesco) Nicola , Baker’s Biographical Dictionary of Musicians, The Gale Group 2001. Vaatii HighBeam-tilauksen. Leonardo Leo syntyi Apuliassa, ja noin 15 vuoden iässä hän aloitti musiikkiopinnot Napolin Santa Maria della Pietà dei Turchini -konservatoriossa, jossa hän opiskeli Nicola Fagon johdolla. Vuonna 1713 hänestä tehtiin varakuninkaan hovikappelin ylimääräinen urkuri. Leon ensimmäinen ooppera II Pisistrato esitettiin Napolissa toukokuussa 1714. Ensimmäinen koominen ooppera oli La ’mpeca scoperta (1723). Leo kirjoitti kaikkiaan viitisenkymmentä oopperaa, useimmat Napoliin. Alessandro Scarlattin kuoltua Leonardo Leo nimitettiin varakuninkaan kapellin ensimmäiseksi urkuriksi 1725. Leonardo Vincin kuoleman jälkeen Leo nousi Napolin kuninkaallisen kapellin apulaisvarakapellimestariksi, sitten varakapellimestariksi ja vuonna 1737 hovikapellimestariksi. Vuonna 1741 hänestä tuli Sant’Onofrion konservatorion primo maestro opettajansa Fagon jälkeen. Opettajantehtävien lisäksi Leo oli musiikkiteoreetikko, joka kirjoitti teokset Istituzioni o regole del contrappunto ja Lezione di canto fermo. Leon pääteoksia ovat Catone in Utica (Venetsia, 1729) ja L’Olimpiade (Napoli, 1737). Leo palautti kuoron käytön oopperaan, mutta ei saanut kollegojaan innostumaan siitä. Poikkeuksellista Leon sävellyksissä olivat myös tuolloin harvinaiset dynaamise merkinnät.Murtomäki, Veijo: Napolilaissäveltäjiä ja muita italialaissäveltäjiä, Italialainen vakava ooppera 1700-luvulla, Sibelius-Akatemia 2016. Viitattu 13.5.2016. ==Lähteet== Luokka: Italialaiset oopperasäveltäjät Luokka: Italialaiset kapellimestarit Luokka: Barokkisäveltäjät Luokka: Musiikkipedagogit Luokka: Vuonna 1694 syntyneet Luokka: Vuonna 1744 kuolleet
Andres Küng

Andres Küng (13. syyskuuta 1945 – 10. joulukuuta 2002) oli ruotsalainen lehtimies, tietokirjailija ja poliitikko. Hänen sukujuurensa olivat Virossa. Hänen vanhempansa olivat ruotsinvirolaisia pakolaisia. Küng kirjoitti yli 50 kirjaa, joista suurin osa käsitteli Baltian maita. Hän kirjoitti myös paljon lehtiartikkeleita ja piti luentoja Baltiasta. Hän oli mukana Ruotsin kansanpuolueen sekä Ruotsiin paenneen Viron liberaalipuolueen toiminnassa ja muissa balttiemigranttien järjestöissä. Küngin teoksia julkaisi suomeksi Kustannuspiste. == Kirjat == *Unelma vapaudesta. Passiivinen vastarinta nyky- Baltiassa. Kustannuspiste Oy, 1979. ISBN 951-95192-9-7 Luokka:Ruotsalaiset tietokirjailijat Luokka:Ruotsalaiset toimittajat Luokka:Ruotsalaiset poliitikot Luokka:Ruotsin virolaiset Luokka:Vuonna 1945 syntyneet Luokka:Vuonna 2002 kuolleet
Geminiano Giacomelli

Geminiano Giacomelli (joskus Jacomelli, n. 1692 Piacenza, c. 1692 – 25. tammikuuta 1740 Loreto) oli italialainen barokkisäveltäjä.Giacomelli, Geminiano , Baker’s Biographical Dictionary of Musicians, The Gale Group 2001. Vaatii HighBeam-tilauksen. Murtomäki, Veijo: Napolilaissäveltäjiä ja muita italialaissäveltäjiä, Italialainen vakava ooppera 1700-luvulla, Sibelius- Akatemia 2016. Viitattu 13.5.2016. Giacomelli opiskeli Parmassa, jossa hän toimi hovi- ja kirkkokapellimestarina vuosina 1719–1727. Sen jälkeen hän toimi kirkollisessa virassa Piacenzassa vuoteen 1732 ja elämänsä viimeiset vuodet Loretossa Santa Casan kapellinjohtajana. Hän sävelsi 19 oopperaa, useimmat Apostolo Zenon ja Pietro Metastasion librettoihin. Niistä suosituin oli Cesare in Egitto (”Caesar Egyptissä”), joka kantaesitettiin Milanossa 1735. Ooppera Adriano in Siria (Venetsia, 1733) tunnetaan schubertmaisesta aariastaan ”Mancare, Dio, mi sento” (”Jumala, tunnen pyörtyväni”). Venetsiassa 1734 kantaesitetyn Meropen tunnetuin aaria on satakieltä imitoiva ”Quell’usignolo”, jota kastraatti Farinellin piti laulaa Espanjan kuninkaalle Filip V:lle satoja kertoja. Giacomelli sävelsi paljon myös kirkkomusiikkia, johon kuuluu muun muassa oratorio La conversione di Santa Margherita. ==Teoksia== ===Oopperat=== *Ipermestra (Venetsia, 1724) *Scipione in Cartagine (Venetsia, 1728) *Zidiana (Milano, 1728) *Astianatte (Alessandria, 1729) *Gianguir (Venetsia, 1729) *Lucio Papirio dittatore (Parma, 1729) *Scipione in Cartagine nuova (Parma, 1730) *Semiramide riconosciuta (Milano, 1730) *Annibale (Rooma, 1731) *Epaminonda (Venetsia, 1732) *Rosbale (Rooma, 1732) *Alessandro Severo (Piacenza, 1732) *Adriano in Siria (Venetsia, 1733) *Il Tigrane (Piacenza, 1733) *La caccia in Etolia (Wien, 1733) *La Merope (Venetsia, 1734) *Artaserse (Teatro Pubblico, Pisa, 1734) *Cesare in Egitto (Milano, 1735) *Nitocri, regina d'Egitto (Rooma, 1736) *Catone in Utica (Teatro Ducale, Milano, 1736) *Arsace (Prato, 1736) *Demetrio (Teatro Regio, Torino, 1736) *La costanza vincitrice in amore (dramma pastorale per musica – Parma, 1738) *Achille in Aulide (Teatro Argentina, Rooma, 1739) ==Lähteet== Luokka:Italialaiset oopperasäveltäjät Luokka:Italialaiset säveltäjät Luokka:Barokkisäveltäjät Luokka:Musiikkipedagogit Luokka:Vuonna 1692 syntyneet Luokka:Vuonna 1740 kuolleet
Saastepassio

Saastepassio on Matti Lehden 1970 ohjaama mustavalkoinen tv-essee luonnon ja ihmisen kärsimyksestä saasteiden, säteilyn ja melun vallassa16.6. Teeman Elävä arkisto: Saastepassio. Ohjelma yhdistelee dokumenttia ja fiktiota kollaasimaisesti, vaihdellen vakavasta koomiseenSaastepassio (1970) Lapin kansa 16.6.2015. Passio, kärsimysnäytelmä, maalaa synkän kuvan lähitulevaisuudestaSaaste sotkee, säteily tappaa Lapin kansa. Dokumentin käsikirjoittaja Keijo Voudinmäki kertoi jälkikäteen saaneensa innoituksen Saastepassioon Rachel Carsonin kirjasta Äänetön kevät. Saastepassio sai vastaansa kovan kritiikin avantgardistisen ilmaisutapansa vuoksi. Ohjelman tekoaikaan oli luonnonsuojeluvuosi. Ympäristöliike oli nousemassa, eikä esimerkiksi ympäristöministeriötä ollutSaastepassio manasi maailmanloppua Vuonna 1970 valmistunut televisioessee ympäristön tilasta perustuu vertauskuvalliseen kerrontaan Harri Uusitorppa,16.6.2015, Helsingin Sanomat radio ja tv. == Ohjelman rakenne == Saastepassio koostuu viidestä osasta, jotka ovat: #Vaskenhakkaajien kuoro: äänisaaste #Säteilyn pelko: ydinsodan, bioaseiden pelko #Uitot: vesien saastuminen #Uhrisavut: ilman saastuminen #Kuolleet kuvat: teollisuusjäte, jätekuormat == Ohjelmatiedot == *Käsikirjoitus Keijo Voudinmäki *Ohjaus Matti Lehti *Tuotanto TV2 *Kuvaus: Ossi Isokääntö, Kari Mattsson , mutta osassa 5 lisäksi Sergei Uschanov, Erkki Nuorala. *Ääni: Heikki Häkkinen *Leikkaus: Esteri Tarna *Lavastus: Liisa Luotola *Järjestäjä: Martti Soinisto ja Tapio Linkki *Naamiointi: Kristina Poroila *Kuvaussihteeri: Marjatta Lamppu == Lähteet == Luokka:Suomalaiset dokumenttielokuvat Luokka:Vuoden 1970 suomalaiset elokuvat Luokka:Suomalaiset mustavalkoelokuvat